I. Mikloš, minister financií SR: (2003-04-23):
Z. Martináková, podpredsedníčka NR SR: Ďakujem, pán minister. Pán spoločný spravodajca, chcete sa vyjadriť k rozprave? Nie. Pristúpime teda k hlasovaniu. Pán spravodajca, poprosím vás, aby ste uvádzali hlasovanie. J. Hurban, poslanec: V rozprave zaznel jeden procedurálny návrh, ktorý predniesol pán poslanec Hanzel, to znamená vyňať 11. bod spoločnej správy na samostatné hlasovanie. Navrhujem teda, aby sme za body 1, 2, 4, 6, 7, 8, 9 a 10 hlasovali spoločne s tým, že gestorský výbor odporúča schváliť. Z. Martináková, podpredsedníčka NR SR: Prosím, prezentujme sa a hlasujme o návrhoch zo spoločnej správy tak, ako ich predniesol pán spoločný spravodajca. (Hlasovanie.) Prítomných 95 poslancov, za návrh hlasovalo 77, proti 11, zdržalo sa 7 poslancov. Konštatujem, že sme tieto pozmeňujúce návrhy prijali. J. Hurban, poslanec: Ďalej navrhujem, aby sme za body 3 a 5 hlasovali spoločne s tým, že gestorský výbor odporúča neschváliť. Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 101 poslancov, za návrh hlasovalo 5 poslancov, proti 70 poslancov, zdržalo sa 25 poslancov, 1 nehlasoval. Konštatujem, že tento návrh sme neprijali. Pokračujte, pán poslanec. J. Hurban, poslanec: Ďalej budeme hlasovať o procedurálnom návrhu pána poslanca Hanzela, to je o bode 11 spoločnej správy s tým, že gestorský výbor odporúča neschváliť. Z. Martináková, podpredsedníčka NR SR: Prezentujme sa a hlasujme o tomto návrhu. (Hlasovanie.) Prítomných 109 poslancov, za návrh hlasovalo 56 poslancov, proti 32, zdržalo sa 21 poslancov. Konštatujem, že sme neprijali tento pozmeňujúci návrh. Prepáčte, konštatujem, že sme prijali tento pozmeňujúci návrh. (Potlesk.) Už som počítala, kde ako... Pán spoločný spravodajca, pýtam sa, či máte poverenie výboru, aby sme hlasovali o tomto? Ešte budeme hlasovať. Uvádzajte ďalej hlasovanie. J. Hurban, poslanec: Pani predsedajúca, dajte, prosím, hlasovať o pozmeňujúcom návrhu pána poslanca Vážneho. Z. Martináková, podpredsedníčka NR SR: Hlasujeme o pozmeňujúcom návrhu, ktorý v rozprave predložil pán poslanec Vážny. (Hlasujeme.) Prítomných 105 poslancov, za návrh hlasovalo 40 poslancov, proti 37, zdržalo sa 27 poslancov, jeden nehlasoval. Konštatujem, že sme tento pozmeňujúci návrh neprijali. J. Hurban, poslanec: Pani predsedajúca, dajte, prosím, hlasovať o pozmeňujúcom návrhu pána poslanca Buriana. Z. Martináková, podpredsedníčka NR SR: Prosím, hlasujeme o pozmeňujúcom návrhu, ktorý predložil pán poslanec Burian. (Hlasovanie.) Prítomných 108 poslancov, za návrh hlasovalo 40, proti 36, zdržalo sa 31 poslancov, 1 nehlasoval. Konštatujem, že sme neprijali tento pozmeňujúci návrh. J. Hurban, poslanec: Pani predsedajúca, mám poverenie výboru, aby sme po skončení tohto hlasovania prerokovali zákon v treťom čítaní, otvorte, prosím, rozpravu. Z. Martináková, podpredsedníčka NR SR: Ďakujem, pán spoločný spravodajca. Otváram rozpravu v treťom čítaní. Uzatváram možnosť hlásiť sa do rozpravy a uzatváram rozpravu v rámci tretieho čítania. Môžeme pristúpiť k hlasovaniu, pán spoločný spravodajca. J. Hurban, poslanec: Pani predsedajúca, dajte hlasovať o zákone ako o celku. Z. Martináková, podpredsedníčka NR SR: Prosím, prezentujme sa a hlasujme o zákone ako o celku. (Hlasovanie.) Prítomných 115 poslancov, za návrh hlasovalo 71, proti 35, zdržalo sa 9 poslancov. Konštatujem, že sme schválili vládny návrh novely zákona č. 310/1992 Zb. o stavebnom sporení. Ďakujem, pán spoločný spravodajca. Pán minister, môžete zostať na svojom mieste. Pokračujeme druhým čítaním o vládnom návrhu zákona, ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov a ktorým sa dopĺňa zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov. Vládny návrh zákona ste, panie poslankyne a páni poslanci, dostali pred prvým čítaním ako tlač č. 156. Spoločnú správu výborov schválenú gestorským výborom máte ako tlač č. 156a. Prosím podpredsedu vlády a ministra financií Ivana Mikloša, aby vládny návrh zákona odôvodnil.